# At række ud til andre

Jesus kalder os til ikke blot at bede, men også til at møde de åndelige og fysiske behov hos dem omkring os. "For jeg var sulten, og I gav mig noget at spise, jeg var tørstig, og I gav mig noget at drikke, jeg var fremmed, og I tog imod mig, jeg var nøgen, og I gav mig tøj, jeg var syg, og I tog jer af mig, jeg var i fængsel, og I besøgte mig" (Matt 25,35.36).

I *Vejen til et bedre liv* læser vi: ”Der er to sider til vores tilværelse. Vi skal tænke og handle, men vi skal også bede og arbejde målbevidst” (s. 430). Vi har modtaget så meget kærlighed fra vor Frelser, og vi har det privilegium at dele denne kærlighed med venner, naboer og fremmede i nød.

Spørg Gud, hvordan du og din menighed kan tjene andre efter de ti dage med bøn. Når du arbejder på at organisere serviceaktiviteter, skal du undgå at lade arrangementerne distrahere dig fra at bede. ”Personlig indsats for andre bør indledes med megen bøn i lønkammeret; for det kræver stor visdom at forstå videnskaben med at redde sjæle. Før du kommunikerer med mennesker, kommuniker med Kristus. Ved den himmelske nådes trone modtag en forberedelse til at arbejde for folket" (*Prayer,* s. 313).

Her er nogle måder at hjælpe andre på. Vælg, hvad der passer til behovene i dit lokalsamfund, og du er velkommen til at tilføje dine egne ideer.

* Lav et måltid mad til en person, der har været syg.
* Inviter en nabo/kollega til en social sammenkomst.
* Giv mad til en hjemløs.
* Doner tøj, som du selv kunne ønske at modtage.
* "Adopter" en ældre person. Besøg personen regelmæssigt og hjælp med forskellige gøremål, indkøb, madlavning eller havearbejde.
* Bag noget brød og del et brød med en nabo.
* Tilbyd at være hos en syg eller handicappet person, så deres hjælpere kan køre et ærinde.
* Deltag i nabolagsprojekter.
* Introducer dig selv til en ny nabo ved bringe dem et måltid mad. Få dem til at føle sig velkomne i nabolaget.
* Køb dagligvarer og levere dem til en trængende familie.
* Doner dine gamle briller.
* Tilbyd at give et bibelstudie.
* Besøg folk på plejehjem.
* Giv nogle "mad" penge til en studerende.
* Saml tøj ind til de trængende. Du kan starte et tøjskab i din kirke for at kunne dele med andre.
* Doner din gamle bærbare computer eller anden elektronik.
* Doner en brugt bil.
* Organiser en "Helse Expo".
* Send et kort til en ensom person.
* Tilbyd dig som lektiehjælper til en nydansk familie.
* Tilbyd at hjælpe nydanskere med andre behov, evt. i kontakt med det offentlige, udfyldning af formularer, besøgsven, etc.
* Organiser en evangelistisk mødeserie.
* Ring til dine naboer op og spørg, hvordan de har det.
* Giv nogen en bog, du tror, de gerne vil have.
* Uddel GLOW traktater (kan bestilles her: [www.glowonline.org/glow](http://www.glowonline.org/glow)). Eller andre traktater fra vores kirke.
* Bed nogen om at acceptere Jesus.
* Hold et madlavningskursus med plantebaseret kost.
* Stil et bord op med kristne bøger, som tilbydes gratis.
* Deltag i gademission, hvor i deler bøger og blade ud til folk I møder på gaden.
* Inviter naboer og venner til en kristen koncert i jeres kirke eller på et offentligt sted.
* Tag noget mad med til en person, der har mistet en elsket.
* Besøg nogen på hospitalet for at opmuntre dem eller hjælpe dem på en eller anden måde.
* Læs op for en ældre person.
* Besøg et børnehjem og tilbyd din hjælp til personalet.
* Hjælp til i en Happy Hand butik. Mød mennesker og gør dig kendt med dem.
* Start en sy / strikke / hækle gruppe for at lave tøj til at give væk.
* Læs Bibelen højt for en person, der ikke kan se eller læse.
* Vær vært for en ungdomsaften i dit hjem.
* Meld dig som frivillig på et krisecenter for misbrugte personer.
* Doner nogle bøger til et børnehjem eller et værested.
* Tag børn med fra din kirke for at besøge et hjem for ældre mennesker. Præsenter et program for dem.
* Planlæg og vær vært for en festlig dag for børn med særlige behov og deres familier.
* Deltag i en oprydnings- og rengøringsdag i lokalsamfundet, fx indsamling af papir, dåser og andet affald.
* Start en klub for sund levevis i din kirke. Inviter venner og naboer.
* Spørg nogen, om de ønsker at se en DVD med et åndeligt budskab sammen med dig. Når I ser sammen, så bed om, at Helligånden vil tale til personens hjerte.
* Design dit eget projekt.

For flere ressourcer om at vidne, kan du besøge [www.revivalandreformation.org/resources/witnessing](http://www.revivalandreformation.org/resources/witnessing). (På engelsk).